钦定古今图书集成/明伦汇编/闺媛典/第158卷 > 赵一琴妻孙氏
## 钦定古今图书集成/明伦汇编/闺媛典/第158卷 > 赵一琴妻孙氏

按《陕西通志》：“孙氏，生员赵一琴妻，凤翔扶风人。年二
十馀，夫亡。伯欲夺其志，氏泣跽柩前，誓抚孤自守。伯
令婢妾棰迫之，氏乃自经。邻妪救免。伯夺其产，谋扼
其孤。氏避之他所，辛苦保育，授经训诲，克至成立。后
伯夫妇俱没，氏身营葬祭，抚其遗女如己出，人以为
难。年五十馀终。”